EUs utenrikssjef: - Morsi er i god
Ashton møtte Morsi i to timer mandag kveld, og utenrikssjefens talsperson Maja Kocijancic kaller det en dyptgående samtale. Utenrikssjefen var svært tilbakeholden med opplysninger da hun møtte pressen tirsdag formiddag. Hun sier tonen mellom de to var åpen og vennlig, men ønsker ikke å fortelle hva Morsi sa til henne, med begrunnelsen at hun «ikke vil putte ord i munnen på ham».Morsi har tilgang til TV og aviser, og Ashton har forsøkt å formidle til familien hans at han har det bra i fangenskap. Ashton avviste å svare på spørsmål fra pressen om hvorvidt Morsi støtter demonstrantene, eller om han på noen måte har forsøkt å opprette dialog med de nye makthaverne i Egypt. Utenrikssjefen avkreftet også ryktene om at EU hadde tilbudt Morsi en trygg måte å forlate Egypt på. - Jeg gjorde ikke noe slikt, sa Ashton til pressen.Sist EUs utenrikssjef var i Egypt for under to uker siden, fikk hun ikke møte Morsi, som sitter varetektsfengslet etter at hæren fjernet ham fra makten 3. juni. Da Ashton reiste tilbake denne uken, hadde hun satt som betingelse at hun skulle få lov til å møte landets første demokratisk valgte president. Morsi anklages for å ha konspirert med den palestinske islamistbevegelsen Hamas, som styrer Gazastripen, om «fiendtlige handlinger». En koalisjon av egyptiske islamister sier de har gitt Ashton beskjed om at demonstrasjonene og protestene kommer til å fortsette til Mursi er tilbake ved makten. - Koalisjonen bekreftet at det egyptiske folk ikke kommer til å forlate gatene og torgene før vi igjen har en grunnlov med legitimitet, skriver koalisjonen etter et møte med Ashton.Mursis tilhengere oppfordrer til en ny demonstrasjon og «millionmarsj» mot de nye makthaverne i Egypt tirsdag. - Vi oppfordrer en million mennesker til å marsjere under banneret «kuppets martyrer», heter det i en uttalelse fra en allianse av islamistiske grupper som er motstandere av de nye makthaverne. Over 70 Morsi-tilhengere ble drept i helgen i sammenstøt med opprørspoliti og sivilkledde menn som befant seg sammen med politiet.
Egypts avsatte president Mohamed Morsi er i god form og har tilgang til fjernsyn og aviser, sier EUs utenrikssjef Catherine Ashton etter å ha møtt Mursi